JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Iisrael sulges taas Ben Gurioni lennujaama
Joe Bidenil on väljakutseid Iisraeli ja Lähis-Ida poliitikas
Taas tähistati holokaustiohvrite mälestuspäeva
Sellest hoolimata,
et vaktsineerimine on Iisraelis heas seisus,
otsustas valitsus sulgeda nädalaks, kuni jaanuari lõpuni
pea täielikult välismaise lennuliikluse.
Põhjuseks koroonaviiruse teise mutatsiooni oodatust kiirem levik,
mille tervishoiuametnikud tahavad
võimalikult varases staadiumis kontrolli alla saada.
Kaubalennud jätkuvad endiselt, nagu kogu epideemia vältel.
Seni on riigis vaktsineeritud juba peaaegu kolm miljonit inimest,
neist veidi üle miljoni ka juba teist korda.
Kokku on viirusse nakatunud veidi üle 600 000 inimese
ja 4500 neist on lõppenud surmaga.
Terviseministeeriumi teatel
tahetakse vaktsineerida kaks korda võimalikult suur hulk kodanikke,
et majanduselu võiks taas vabamalt tööd alustada
ja elustuks riigile oluline turism.
Tuntud vabariiklasest senaator Ted Cruz
hoiatas USA uut presidenti Joe Bidenit
liiga kerglase suhtumise eest Iraani tuumaprogrammi.
Senaatori sõnul kujutavad Iraani välispoliitika
ja sellega seotud tuumaprogramm
fundamentaalset, eksistentsiaalset ohtu Iisraeli riigi olemasolule.
Joe Bideni ja Kamala Harrise paarisrakend teeb ajaloolise vea,
kui kavatseb taastada suhted Iraaniga üksnes tänase päeva seisu valguses,
rääkis senaator Cruz intervjuus päevalehele Israel HaYom.
Senaator mainis lisaks,
et Obama valitsus, kes oli USA sõlmitud lepingu taga,
seadis kunagi sihiks selle, et Iraan ei saaks kunagi tuumarelva.
Erinevate ekspertide sõnul
on Iraan juba keskmiselt 4-5 kuu kaugusel hetkest,
kui neil on pommi valmistamiseks piisav kogus kõrgetasemelist uraani.
Peaminister Netanyahu saatis oma usaldusaluse,
välisluureteenistuse Mossadi juhi Yossi Coheni USAsse
kohtuma Bideni valitsuse ja armee juhtkonna otsustajatega,
et anda neile värsket infot Iraani tuumaprogrammi
ja ballistilise raketiprogrammi hetkeseisu kohta.
USA Kongressis demokraate ehk praegust valitsusparteid esindav
ülimalt Iisraeli-vastaste arvamuste poolest tuntud Rashida Tlaib
on tõstatanud taas teema "rassilise diskrimineerimise kohta",
mida Iisrael väidetavalt harrastab.
Rahvaesindaja Tlaib põhjendab oma väiteid sellega,
et tema palestiinlaste aladel elav vanaema
pole saanud veel koroonavaktsiini,
kuigi miljonid iisraellased on juba vaktsineeritud, paljud isegi kaks korda.
Tlaibi väitel on Iisrael okupant,
kelle kohuseks selles rollis on hoolitseda,
et okupeeritud rahvas saaks samad õigused mis oma maa rahvas.
Kuna Iisrael hoolitsevat vaid oma rahva eest,
on ta selgelt rassistlik, ehk rassilist diskrimineerimist harrastav riik.
Kongressi liige Tlaib unustab ilmselt,
et Palestiina omavalitsus pole iseseisev, ÜRO tunnustatud riik,
nii et seda ei saa ka okupeerida selle sõna õiges tähenduses.
Samas jätab Tlaib tähelepanuta fakti,
et Palestiina omavalitsus on teatanud juba kuid,
et on tellinud Venemaalt neli miljonit vaktsiinidoosi
ega vaja selleks Iisraeli abi.
President Joe Bideni valitsuse välisminister Tony Blinken
vastas peaaegu kohe järgmisel päeval Kongressi liikme Tlaibi süüdistusele,
kui viibis Senati väliskomisjonis oma ametisse nimetamise istungil.
Blinkeni sõnul ei koli USA oma saatkonda tagasi Tel Avivi,
vaid see on ja jääb Jeruusalemma, mis on Iisraeli riigi pealinn.
Samas tõrjus Blinken tagasi väited Iisraelist kui rassistlikust riigist
ja avaldas tugevat vastuseisu nn BDS-liikumisele,
mis edendab boikotte, divesteerimist ja sanktsioone Iisraeli vastu.
Välisminister Blinkeni sõnul
on Iraan maailma suurim avalikult terrorismi toetav riik
ning suurim ohufaktor Lähis- ja Kesk-Ida rahumeelsele arengule.
Joe Bideni uue välisministri esitatud seisukohad
näivad andvat Iisraeli valitsusele rohkem liikumisruumi
ja kaotavad mõningaid halbu endeid Bideni Iraani-poliitika suhtes.
Bideni valitsus toetab ka kahe riigi lahendust,
rääkis välisminister Blinken.
Ta lubas püüda käivitada uued kõnelused puhtalt laualt,
kuid mitte president Trumpi ettepaneku põhjal.
Saame näha, kas Tony Blinkenil õnnestub lahendada ülesanne,
kus seis pole aastakümneid eriti muutunud.
Eriti tuleb tähele panna
USA tunnustust Jeruusalemmale Iisraeli jagamatu pealinnana,
mida palestiinlased aga kuidagi aktsepteerida ei suuda.
USA lahkunud president D. Trump avaldas oma viimasel ametipäeval
märkimisväärset tunnustust nii Iisraelile kui maailma kristlastele.
Jeruusalemmas, vanalinna müüridest lõunas asuv nn Taaveti linn
on olnud aastaid aktiivsete arheoloogiliste kaevamistööde
ja uurimiste objektiks.
Vastavalt kaevetööde arenemisele on selgemalt ilmnenud
ka linna kuningas Taaveti ajaga seotud ajalugu.
Seda vaatamata sellele,
et palestiinlased on korduvalt nimetanud kaevamisi illegaalseks
ning et kõik arheoloogilised tõendid
tõestavat linna islami, mitte piibellikku ajalugu.
President Trump lõpetas teatud mõttes kõik need jutud
ja teatas koos riigi Jeruusalemmas asuva saatkonnaga,
et USA tunnustab presidendi määrusega,
et Taaveti linn kuulub nii juutide kui kristlaste pärimusobjektide hulka.
USA Iisraeli suursaadik D. Friedman külastas isiklikult Taaveti linna
ja eriti nn palverändurite rada,
mis viis iidsest Siiloa tiigist üles teise templi juurde.
Kolmapäeval, 27. jaanuaril
tähistati taas ülemaailmset igaaastast holokaustiohvrite mälestuspäeva.
Päev määrati mälestuspäevaks, kuna 2. Maailmasõja lõpupäevil
avanesid Auschwitzi surmalaagri väravad toonase NSVL armeele.
Soomes tegutsev holokaustiohvrite mälestusorganisatsioon
korraldas oma ürituse, nagu on tehtud juba aastaid.
Koroonapiirangutest johtuvalt ei toimunud seekord avalikku üritust,
vaid vestluspaneel, kus osales ka ühenduse HUM praegune esimees
ja endine rahvaesindaja Kimmo Sasi.
Teiste aukülaliste seas
olid Iisraeli Soome suursaadik Hagit Ben-Yaakov
ning Saksamaa ja Poola saadikud.
Helsingi Juudi kogudusest osalesid selle esimees Yaron Nadbornik
ja pearabi Simon Livson. Üritusest tehti teleülekanne
ja seda võib näha mitmel erineval sotsiaalmeedia kanalil.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee